### Beslutning

Udvalget kunne enstemmigt tiltræde indstillingen i overensstemmelse med Magistratens anbefaling.

Pilotprojekt med øget brug af administrationsgrundlag på en række områder inden for Teknik og Miljø.

### Resumé

I forlængelse af [adresse] betænkning er der iværksat et pilotprojekt med fokus på øget brug af administrationsgrundlag inden for Teknik og Miljø. Formålet er, at byrådet skal behandle færre konkrete sager, hvorved der frigives tid som kan bruges på flere politiske og retningsgivende debatter i byrådssalen.

 Der er udarbejdet administrationsgrundlag inden for seks områder. Administrationsgrundlagene oplister principper for, hvornår konkrete sager, der aktuelt træffes beslutning om i byrådet, behandles af magistratsafdelingen, samtidig med at det præciseres hvilke sager, der fremadrettet skal forelægges for byrådet til godkendelse.

 Efter en 1½-årig forsøgsperiode med de af byrådet godkendte administrationsgrundlag, gennemføres en evaluering af brugen af administrationsgrundlagene i samarbejde med Borgmesterens Afdeling.

### Indstilling

Det indstilles:

 At 1)    administrationsgrundlag for renovering af almene boliger (bilag A) godkendes.

 At 2)    administrationsgrundlag for byggesager (bilag B) godkendes.

 At 3)    administrationsgrundlag for salg af ejendomme (bilag C) godkendes.

 At 4)    administrationsgrundlag for grundsalg (bilag D) godkendes.

 At 5)    administrationsgrundlag for lokalplaner (bilag E) godkendes.

 At 6)    administrationsgrundlag for frikøb af tilbagekøbsklausuler (bilag F) godkendes.

### Sagens forløb

29-11-2017 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 04-12-2017 Magistraten
Fremsendes til [adresse] med bemærkning, at Magistraten i mødet den 4. december 2017 anbefaler, at byrådet tiltræder Magistratsafdelingen for Teknik og Miljøs indstilling af 23. august 2017.

 Rådmand Philip Knudsen, Inger Andersen og Uffe Holm tog forbehold.

 Rådmand Julius Petersen var forhindret i at deltage i sagens behandling.

 13-12-2017 [adresse]
Sagens behandling blev udsat  i byrådets møde den 13. december 2017.
 10-01-2018 [adresse]
Fremsendes til Teknisk Udvalg til behandling i henhold til beslutning i byrådets møde den 10. januar 2018.
 17-01-2018 Teknisk Udvalg
Udvalget kunne enstemmigt tiltræde indstillingen i overensstemmelse med Magistratens anbefaling.